Pa versoek langer vaderskapverlof | Maroela Media
Hendri Terblanche (38) van Kaapstad, het ŉ petisie by Thandi Modise, voorsitter van die Nasionale Raad van Provinsies, ingedien waarin hy versoek dat werkende mans se vaderskapverlof van drie dae na 10 dae verleng moet word.
The Star het Maandag berig Terblanche, ŉ finansiële bestuurder van Brackenfell, het die petisie op 3 Julie voorgelê. Hy het elke lid van die parlement genader en versoek dat hulle ŉ wetsomwerp saamstel om deur die Nasionale Vergadering oorweeg te word.
Terblanche se vrou, Giselle, het in November ŉ tweeling gehad. Hulle is drie maande te vroeg gebore. Een van die babas moes 139 dae lank in die hospitaal spandeer en sy boetie 79 dae. Ma’s wat met ŉ keisersnee geboorte skenk, moet ongeveer ŉ week lank in die hospitaal spandeer.
Terblanche het aangevoer dat die drie dae gesinsverantwoordelikheidverlof wat toegestaan word, nie genoeg is in die geval van keisersneë, vroeggebore babas, siektes of ander noodgevalle nie. “Mense sê gereeld pa’s is nie by hul kinders betrokke nie,” het hy gesê. “Met slegs drie dae se betaalde gesinsverantwoordelikheidverlof word pa’s van die begin af benadeel.” Hy het gesê wetgewing moet verander word om pa’s die geleentheid te bied om meer betrokke te kan wees. – SAPA
En so lei die werkgewer daaronder. Miskien moet die pappas dan maar onbetaalde verlof neem. . Dit is die rede hoekom baie maatskappye nie jong getroudes (veral vroue) in diens wil neem nie. Het die persoon al gedink wat gaan gebeur in ‘n fabriek met honderde werkers indien die verlof tydperk gaan verleng word. Dit sal so goed wees soos ‘n staking.
My hart bloei vir hom. Maar weet jy wat, honderde duisende ander Pappas en Mammas het dit erger gehad en suksesvol en sterker anderkant uitgekom. Hulle het planne gemaak, hulle netwerke gebruik vir hulp en raad.
Moonica · 4 jaar gelede
Sjoe, dis ‘n interessante gebruik van die term “*ongeveer* ŉ week” – vier dae is seker “ongeveer” ‘n week afhangende van hoe dramaties die artikel se skrywer probeer wees.
Janita · 4 jaar gelede
Ek ondersteun hom ten volle.